钦定古今图书集成/理学汇编/学行典/第037卷 > 理数钤〈坎集上〉 > 《四象运行图》
## 钦定古今图书集成/理学汇编/学行典/第037卷 > 理数钤〈坎集上〉 > 《四象运行图》

十二万九千六百之数，以秒言之则一月，以分言之
则一年，以时言之则一世，以日言之则一运，以月言
之则一会，以年言之则一元。

康节以十二万九千六百之数，总于四千三百二十
世者，主年而言，此天地之数，是为消长大数也。《先天
图》干一位八卦，自元至辰，各有其元者，人物细数也。
经世日甲，指一元之年数尔。其月星辰之数，月为会，
一会得十二万九千六百月。星为运，一运得十二万
九千六百日辰为世，一世得十二万九千六百时。总
一元之辰，得《泰》五亿之数，则尽《干》一宫八卦之数矣。

《干》一夬十二十二个一，《大有》三百六十三十个十二，《大壮》四千三百二十十二个三百六十，《需》一百五十五万五千二百十二个十二万九千六百，《大畜》四千六百六十五万六千三十个《需》之数，《泰》五亿五千九百八十七万二千十二个，《大畜》又一变三十，得《兑》之位。《履卦》百六十七亿之数，则一辰三十分之数也。衍而伸之，至《坤》之“无极” ，皆可知矣；

“一元统十二会，一会统三十运，一运统十二世，一世
统三十年。故一元之数，得三百六十运，四千三百二
十世，十二万九千六百年”，自子以往为长，自午以往
为消，开物于寅中，闭物于戌中。一元虽有十二会，三
百六十运开物之数，用者入会，自寅中至戌中，二百
四十运，八万六千四百年尔。若以小数言之，元当年，
会当月，运当日，世当时，故一元小数又有一百五十
五万五千二百月，四千六百六十五万六千日，五亿
五千九百八十七万二千时，自兹以往，散为物数，至《坤》二载之数，而犹未尽。坤当无极之数，此图所记，止
四千三百二十世，以元经会之本数。盖四者天之体
数，举其大体也。十六等数，一十百千万亿兆京秭垓
壤沟涧正载极。